Na temelju članaka 35., 40., 44. stavak 2. i 48. stavak 2. Zakona o komunalnom gospodarstvu (''Narodne novine'' br. 68/18, 110/18 i 32/20) i članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17 i 2/18), Općinsko vijeće Općine Vladislavci na svojoj 23. sjednici održanoj dana 15. svibnja 2020. godine, donijelo je

**O D L U K U**

**o obavljanju komunalnih djelatnosti na području Općine Vladislavci**

1. **OPĆE ODREDBE**

**Članak 1.**

Odlukom o obavljanju komunalnih djelatnosti na području Općine Vladislavci (u daljnjem tekstu: Odluka) utvrđuju se komunalne djelatnosti koje se obavljaju na području Općine Vladislavci, način i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine Vladislavci.

**Članak 2.**

Na području Općine Vladislavci obavljaju se sljedeće komunalne djelatnosti utvrđene Zakonom o komunalnom gospodarstvu:

Komunalne djelatnosti kojima se osigurava održavanje komunalne infrastrukture na području Općine Vladislavci su:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima

3. održavanje građevina javne odvodnje oborinskih voda

4. održavanje javnih zelenih površina

5. održavanje građevina, uređaja i predmeta javne namjene

6. održavanje groblja

7. održavanje čistoće javnih površina

8. održavanje javne rasvjete.

Uslužne komunalne djelatnosti koje se obavljaju na području Općine Vladislavci su:

1. usluge ukopa

2. obavljanje dimnjačarskih poslova.

Posebnim zakonom ili ovom Odlukom propisano je što se podrazumijeva pod pojmom svake od navedenih komunalnih djelatnosti iz stavka 2 i 3. ovog članka.

**Članak 3.**

Na području Općine Vladislavci komunalne djelatnosti obavljaju:

1. vlastiti komunalni pogon kao posebna organizacijska jedinica u Jedinstvenom upravnom odjelu,

2. trgovačko društvo Komunalac d.o.o. Čepin,

3. pravna i fizička osoba na temelju ugovora o obavljanju komunalne djelatnosti.

**II. KOMUNALNE DJELATNOSTI KOJE OBAVLJA VLASTITI KOMUNALNI POGON**

**Članak 4.**

Vlastiti komunalni pogon, kao posebna organizacijska jedinica u Jedinstvenom upravnom odjelu Općine Vladislavci obavlja komunalne djelatnosti:

1. održavanje javnih površina na kojima nije dopušten promet motornim vozilima
2. održavanje građevina, uređaja i predmeta javne namjene
3. održavanje nerazvrstanih cesta
4. održavanje čistoće javnih površina u dijelu koji se odnosi na čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, , kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu općine

**III. KOMUNALNE DJELATNOSTI KOJE OBAVLJA TRGOVAČKO DRUŠTVO U VLASNIŠTVU/SUVLASNIŠTVU OPĆINE VLADISLAVCI**

**Članak 5.**

Trgovačkom društvu Komunalac d.o.o. Čepin, Kralja Zvonimira 176, Čepin, OIB: 56265613380 povjerava se obavljanje slijedećih komunalnih djelatnosti:

1. održavanje građevina javne odvodnje oborinskih voda,
2. održavanje javnih zelenih površina,
3. održavanje groblja,
4. usluge ukopa,
5. obavljanje dimnjačarskih poslova.

Za obavljanje komunalnih djelatnosti iz stavka 1. točke 1. i 2.,. ovog članka sa trgovačkim društvom zaključuju se jednogodišnji ugovori kojima se utvrđuje obim poslova i ukupna vrijednost obavljanja navedenih komunalnih djelatnosti.

Komunalnu djelatnost održavanja groblja i komunalnu djelatnost usluge ukopa trgovačko društvo obavlja u svemu prema uvjetima iz važeće Odluke o grobljima.

Komunalnu djelatnosti obavljanja dimnjačarskih poslova trgovačko društvo obavlja u svemu prema važećoj Odluci o organizaciji i načinu rada dimnjačarske službe.

**Članak 6.**

Obavljanje komunalnih djelatnosti trgovačkom društvu iz članka 4. ove Odluke povjerava se na neodređeno vrijeme.

**IV. KOMUNALNIH DJELATNOSTI KOJE SE OBAVLJAJU NA TEMELJU UGOVORA O OBAVLJANJU KOMUNALNE DJELATNOSTI**

**Članak 7.**

Pravne ili fizičke osobe na temelju ugovora o obavljanju komunalnih djelatnosti mogu na području Općine Vladislavci obavljati sljedeće komunalne djelatnosti, a koje se financiraju isključivo iz Proračuna Općine Vladislavci:

* 1. održavanje javne rasvjete,
	2. održavanje čistoće javnih površina u dijelu koji se odnosi na čišćenje snijega i leda.

Ugovor o obavljanju komunalnih djelatnosti može se zaključiti najduže na vrijeme od 4 (četiri) godine, a odluku o razdoblju na koje se zaključuje ugovor donosi općinski načelnik.

**Članak 8.**

Postupak odabira osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se prema propisima o javnoj nabavi.

 **Članak 9.**

Ugovor o povjeravanju obavljanja komunalne djelatnosti sklapa općinski načelnik.

**V. PRIJELAZNE I ZAVRŠNE ODREDBE**

**Članak 10.**

Stupanjem na snagu ove Odluke, prestaje važiti Odluka o obavljanju komunalnih djelatnosti na području Općine Vladislavci („Službeni glasnik“ Općine Vladislavci br. 3/15).

Ova Odluka stupa na snagu osam dana od dana objave u ''Službenom glasniku'' Općine Vladislavci.

KLASA: 363-02/20-01/01

UR.BROJ: 2158/07-01-20-4

Vladislavci, 15. svibnja 2020.

Predsjednik

Općinskog vijeća

Krunoslav Morović, v.r.